Etualalla Hamamatsuchōn kaupunginosaa, valtatie 15:n risteyksen takana Shiba-Daimonin kaupunginosa
KarttaHamamatsuchō
**Hamamatsuchō** (jap. 浜松町) on Tokion kaupunginosa Minaton erillisalueella. Se sijaitsee erillisalueen itäosassa Shiban seudulla lähellä Tokionlahden rannikkoa. Kaupunginosa käsittää suorakulmiomaisen, tiiviisti rakennetun alueen vilkkaan Hamamatsuchōn aseman länsipuolella. Asema toimii Hanedan lentoasemalle kulkevan Tokion monorailin pääteasemana ja siten eräänä porttina Tokioon. Hamamatsuchōn tärkeimpiin rakennuksiin kuuluu Tokion World Trade Center.

Hamamatsuchōn kaupunginosan pinta-ala on 0,19 neliökilometriä. Se jakautuu kahteen osa-alueeseen, jotka on numeroitu Hamamatsuchō 1-chōme ja Hamamatsuchō 2-chōme. Niissä on yhteensä 2 519 asukasta (marraskuussa 2022). Kaupunginosan väestötiheys on siten noin 13 300 asukasta neliökilometrillä.

Historia
--------

Hamamatsuchōn alue tunnettiin 1600-luvun vaihteesta lähtien nimellä Kuemonchō (久右衛門町) kylänpäämiehenä ja läheisen Zōjō-jin buddhalaisen temppelin virkamiehenä toimineen Okuzumi Kuemonin mukaan. Edo-kaudella alueelle kehittyi vähitellen kaupunkimaista asutusta, kun sinne muutti Zōjō-jin temppelin väkeä. Aluetta laajennettiin myös Tokionlahdelle päin. Kun kylänpäämieheksi tuli vuonna 1696 Hamamatsun kaupungista kotoisin ollut Gonbee-niminen mies, kaupunginosa nimettiin uudelleen Hamamatsun mukaan.

Meiji-kaudella vuonna 1878 Hamamatsuchōsta tuli osa Shiba-kun suuraluetta. Toisen maailmansodan jälkeen Shiba-ku liitettiin uuteen Minaton erillisalueeseen, ja samalla kaupunginosan nimi sai etuliitteen "Shiba-". Entisen nimensä Hamamatsuchō sai takaisin, kun etuliite poistettiin vuonna 1972. Tokion World Trade Centerin rakentamisesta lähtien 1970-luvun vaihteessa Hamamatsuchō on ollut osa Tokion keskustaa. Sen myötä monet alueen pienistä asuinrakennuksista on korvattu suurikokoisilla liike- ja toimistorakennuksilla.

Kaupunkikuva ja rakennukset
---------------------------

Hamamatsuchō on tiiviisti ruutukaavaan rakennettu kaupunginosa, joka rajautuu idässä rautatiehen ja lännessä valtatiehen 15. Naapurikaupunginosia ovat pohjoisessa Higashi-Shinbashi, idässä Kaigan, etelässä Shiba ja lännessä Shiba-Daimon. Zōjō-jin laaja temppelialue ja Tokyo Tower sijaitsevat joitakin satoja metrejä länteen.

Hamamatsuchōssa on liikerakennusten lisäksi paljon pieniä ravintoloita ja baareja. Kaupunginosan merkittävin rakennuskokonaisuus on Tokion World Trade Center pilvenpiirtäjineen. World Trade Centerin 152 metriä korkea tornitalo oli valmistuessaan vuonna 1970 maan korkein rakennus. Vähitellen sen tarjoamat tilat kävivät kuitenkin tarpeettomiksi, ja vuonna 2021 sitä ryhdyttiin purkamaan. Osana korttelin laajempaa uudelleenrakentamista sinne valmistuivat 156-metrinen pilvenpiirtäjä vuonna 2018 ja 200-metrinen pilvenpiirtäjä vuonna 2021. Rakenteilla ovat vielä 185 metriä korkea torni ja korkein, 235 metriin kohoava torni, jonka on tarkoitus valmistua vuonna 2027.

* Hamamatsuchōn rautatieasema vuonna 1963, Hamamatsuchōn kaupunginosa vasemmalla puolellaHamamatsuchōn rautatieasema vuonna 1963, Hamamatsuchōn kaupunginosa vasemmalla puolella
* Hamamatsuchōn rautatieasema vuonna 1975, Hamamatsuchōn kaupunginosa ja World Trade Center vasemmalla puolellaHamamatsuchōn rautatieasema vuonna 1975, Hamamatsuchōn kaupunginosa ja World Trade Center vasemmalla puolella
* 1970 valmistunut World Trade Center1970 valmistunut World Trade Center
* World Trade Centerin sisäänkäyntiWorld Trade Centerin sisäänkäynti

* 2018 valmistunut Nippon Life Hamamatsuchō Crea Tower2018 valmistunut Nippon Life Hamamatsuchō Crea Tower
* Hamamatsuchōn rautatieaseman pohjoinen sisäänkäyntiHamamatsuchōn rautatieaseman pohjoinen sisäänkäynti
* Tokion monorail Hamamatsuchōn rautatieaseman yläpuolellaTokion monorail Hamamatsuchōn rautatieaseman yläpuolella
* Kanava Hamamatsuchōn etelärajallaKanava Hamamatsuchōn etelärajalla

Liikenne
--------

Hamamatsuchōta palvelee vilkkaasti liikennöity Hamamatsuchōn asema, jota käyttävät JR Higashi-Nihonin Yamanote-linja ja Keihin–Tōhoku-linja sekä Tokion monorail, joka johtaa Hanedan lentoasemalle. Rautatieaseman vierellä sijaitsee Tokion metron Daimonin metroasema, jolla pysähtyy kaksi Toei-metron liikennöimää linjaa, Asakusa-linja ja Ōedo-linja.

Kaupunginosa toimii myös porttina Tokionlahden laivaliikenteelle, sillä läheisestä Takeshiban laivaterminaalista on yhteyksiä Tokion ulkosaarille, ja Hinoden laivalaiturilta järjestetään Tokionlahden risteilyjä.

Lähteet
-------

1. 1 2 3  日本大百科全書 / ブリタニカ国際大百科事典 小項目事典: 浜松町 Kotobank. Viitattu 23.11.2022.
2. 1 2 3  日本地図 東京都 港区 浜松町１丁目 Mapion. Viitattu 23.11.2022.
3. 1 2 3 4  Hamamatsucho Tokyo Convention & Visitors Bureau. Viitattu 23.11.2022.
4. ↑  平成27年国勢調査 東京都区市町村町丁別報告 港区 東京都総務局統計部. Viitattu 23.11.2022.
5. ↑  各月1日現在の各総合支所管内別の町丁目別人口・世帯数（平成14年～令和4年） > 芝地区総合支所管内 > 2022年（令和4年） > 2022年（令和4年）11月 Minato City. Viitattu 23.11.2022.
6. 1 2  浜松町（はままつちょう） Minato City. Viitattu 24.11.2022.
7. 1 2  Kitazawa, Takuya: Tokyo’s World Trade Center Building closes for demolition The Asahi Shimbun. Viitattu 24.11.2022.
8. ↑  World Trade Center Building closes its doors Japan Property Central. Viitattu 24.11.2022.

Aiheesta muualla
----------------

* Kuvia tai muita tiedostoja aiheesta **Hamamatsuchō** Wikimedia Commonsissa

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Minaton erillisalue |
| --- |
|  |
| Akasakan alue | 
* Akasaka
* Kita-Aoyama
* Minami-Aoyama
* Moto-Akasaka

 | Minaton symboli |
|  |
| Azabun alue | 
* Azabu-Jūban
* Azabu-Mamianachō
* Azabu-Nagasakachō
* Azabudai
* Higashi-Azabu
* Minami-Azabu
* Moto-Azabu
* Nishi-Azabu
* Roppongi

 |
|  |
| Shiban alue | 
* Atago
* Hamamatsuchō
* Higashi-Shinbashi
* Kaigan (1-chōme)
* Mita (1–3-chōme)
* Nishi-Shinbashi
* Shiba
* Shiba-Daimon
* Shiba-kōen
* Shinbashi
* Toranomon

 |
|  |
| Shibauran–Kōnanin alue | 
* Daiba
* Kaigan (2–3-chōme)
* Kōnan
* Shibaura

 |
|  |
| Takanawan alue | 
* Mita (4–5-chōme)
* Shirokane
* Shirokanedai
* Takanawa

 |

 |